smcproject/ml-wiki-sentences huggingface dataset:
2006-ൽ റെവ് ലെവേഴ്‌സ്-ബ്രാഡ്‌ലോ ഫൗണ്ടേഷൻ ഫെലോഷിപ്പിനൊപ്പം ഇത് പൂർത്തിയാക്കി.
1997-ലെ സൗബ്രമണിയും ആരോഗ്യമന്ത്രിയും തമ്മിൽ നടന്ന കേസിൽ, പയസ് ലങ്കയുടെയും എഡ്വിൻ കാമറൂണിന്റെയും ഒരു ഭരണഘടനാ കോടതി നിയമ ഗുമസ്തയായിരുന്നു ഹാസിം.
2003 ൽ അവർ ദക്ഷിണാഫ്രിക്കയിലെ ഏറ്റവും വലിയ ബാറായ ജോഹന്നാസ്ബർഗ് സൊസൈറ്റി ഓഫ് അഡ്വക്കേറ്റ്സിൽ പ്രവേശിച്ചു.
2000-കളിൽ ഹാസിം എയ്ഡ്സ് നിയമ പദ്ധതിക്കായി പ്രവർത്തിച്ചു.
2007-ൽ, ആരോഗ്യ ഉപമന്ത്രി സ്ഥാനത്ത് നിന്ന് പുറത്താക്കപ്പെട്ടതിനെ തുടർന്ന് നോസിസ്‌വെ മഡ്‌ലാല-റൗട്ട്‌ലെഡ്ജിനെ പിന്തുണയ്‌ക്കാൻ ആൻഡ്രൂ ഫെയ്‌ൻസ്റ്റീൻ, ചെറിൽ ഗിൽവാൾഡ് എന്നിവരോടൊപ്പം അവർ ഒരു ട്രീറ്റ്‌മെന്റ് ആക്ഷൻ കാമ്പെയ്‌ൻ (ടിഎസി) കമ്മിറ്റിയിൽ ഇരുന്നു.
ഹാസിം ഹെൽത്ത് ഡെമോക്രസി: എ ഗൈഡ് ടു ഹ്യൂമൻ റൈറ്റ്സ് ആൻഡ് ഹെൽത്ത് ലോ ആൻഡ് പോളിസി ഇൻ പോസ്റ്റ്-പാർത്തീഡ് സൗത്ത് ആഫ്രിക്ക (2007), ദി നാഷണൽ ഹെൽത്ത് ആക്ട്: എ ഗൈഡ് (2008) എന്നിവ എഡിറ്റ് ചെയ്തു.
മെയിൽ ഗാർഡിയന് വേണ്ടി അവർ നിരവധി ലേഖനങ്ങളും എഴുതിയിട്ടുണ്ട്.
2010-ൽ, പൊതു-താൽപ്പര്യമുള്ള സംഘടനയായ സെക്ഷൻ 27 ആരംഭിക്കുന്നതിന് ഹാസിം സഹായിച്ചു, അവിടെ അവൾ ലിറ്റിഗേഷൻ ഡയറക്ടറായി സേവനമനുഷ്ഠിക്കും.
കറപ്ഷൻ വാച്ചിന്റെ സ്ഥാപക അംഗം കൂടിയാണ് അവർ.
നിലവിൽ തുലാമേള ചേമ്പേഴ്സിൽ സീനിയർ കൗൺസലാണ് ഹാസിം.
2015-ൽ സുപ്രീം കോടതിയിൽ പോയ ലിംപോപോ ടെക്സ്റ്റ്ബുക്ക് കേസിൽ പ്രവർത്തിച്ചു.
കോടതിയിൽ 32 ഖനന കമ്പനികൾക്കെതിരെയുള്ള 2015 ലെ സിലിക്കോസിസ് ക്ലാസ് ആക്ഷൻ വ്യവഹാരത്തിൽ അവർ സോങ്കെ ജെൻഡർ ജസ്റ്റിസിനെയും ട്രീറ്റ്മെന്റ് ആക്ഷൻ കാമ്പെയ്‌നെയും പ്രതിനിധീകരിച്ചു.
2017-ൽ, ഹസിം ലൈഫ് എസിഡിമെനി ആർബിട്രേഷനിൽ ലീഡ് കൗൺസലായി, സെക്ഷൻ 27-നെ പ്രതിനിധീകരിച്ച് അഴിമതിയിൽ മരിച്ച മാനസികാരോഗ്യ രോഗികളെ പ്രതിനിധീകരിച്ചു.
2024 ജനുവരിയിൽ, അന്താരാഷ്ട്ര നീതിന്യായ കോടതിയിൽ (ICJ) ഇസ്രായേലിനെതിരെ വംശഹത്യ ആരോപിച്ച് ദക്ഷിണാഫ്രിക്കയുടെ നടപടികളെ പ്രതിനിധീകരിക്കുന്ന നിയമസംഘത്തിലെ അംഗമായി ഹാസിം ഹേഗിൽ ഹാജരായി.
ഗ്രന്ഥസൂചിക ഹെൽത്ത് ഡെമോക്രസി: എ ഗൈഡ് ടു ഹ്യൂമൻ റൈറ്റ്സ് ആൻഡ് ഹെൽത്ത് ലോ ആൻഡ് പോളിസി ഇൻ പോസ്റ്റ്-അപാർത്തീഡ് സൗത്ത് ആഫ്രിക്ക (2007), എഡിറ്റർ ദ നാഷണൽ ഹെൽത്ത് ആക്ട്: എ ഗൈഡ് (2008), എഡിറ്റർ സൗത്ത്ആഫ്രിക്കൻ കോൺസ്റ്റിറ്റ്യൂഷണൽ ലോ (2023) റഫറൻസുകൾ
ആദിയാത് ഇംഗ്ലീഷ് വിലാസം https://ml.wikipedia.org/wiki/Al-Adiyat
മുസ്ലീങ്ങളുടെ വിശുദ്ധ ഗ്രന്ഥമായ ഖുർആനിലെ നൂറാം അദ്ധ്യായമാണ്‌ ആദിയാത് (ഓടുന്നവ).
കുതിരകളെയാണ് 'ഓടുന്നവ' എന്നതുകൊണ്ടുദ്ദേശിക്കുന്നത് .
സൂക്തങ്ങൾ : 11 മുൻപുള്ള സൂറ: സൽസല ഖുർആൻ അടുത്ത സൂറ: അൽ ഖാരിഅ സൂറത്ത്
(അദ്ധ്യായം) 100
ആദിലാബാദ് ജില്ല ആദിലാബാദ് ജില്ലാ റവന്യൂ ഡിവിഷൻ മാപ്പ്
ഇന്ത്യയിലെ തെലങ്കാനയുടെ വടക്കൻ പ്രദേശത്താണ് ആദിലാബാദ് ജില്ല സ്ഥിതി ചെയ്യുന്നത്.
തെക്ക് , മധ്യ ഇന്ത്യയിലേക്കുള്ള ഗേറ്റ്‌വേ ജില്ല എന്നാണ് ഇത് അറിയപ്പെടുന്നത്.
ആദിലാബാദ് ജില്ലയുടെ ആസ്ഥാനമാണ് ആദിലാബാദ് നഗരം.
ചരിത്രപരമായി, ഖുതുബ് ഷാഹിസിന്റെ ഭരണകാലത്താണ് ആദിലാബാദ് എഡ്‌ലാബാദ് എന്നറിയപ്പെട്ടിരുന്നത്.
കനത്ത വനപ്രദേശമായ ഗോദാവരി തടത്തിൽ മെസോലിത്തിക്ക്, പാലിയോലിത്തിക് കാലഘട്ടങ്ങളിൽ വസിച്ചിരുന്നു.
ലക്‌സെറ്റിപേട്ട്, കൊമരം ഭീം, ബോത്ത്, ഭൈൻസ, നിർമ്മൽ തുടങ്ങിയ പ്രദേശങ്ങളിൽ ഖനനം നടന്നിട്ടുണ്ട്.
കകതിയ രാജവംശത്തിന്റെ കാലത്ത് നിർമ്മിച്ച ചില തെലുങ്ക് ലിഖിതങ്ങൾ ആദിലാബാദ് ജില്ലയിൽ നിന്ന് കണ്ടെത്തിയിട്ടുണ്ട്, ഇത് പ്രദേശത്തിന്റെ ചരിത്രപരമായ പ്രാധാന്യം സൂചിപ്പിക്കുന്നു.
2016 ഒക്ടോബറിൽ ജില്ല പുനസംഘടിപ്പിച്ചതിനെത്തുടർന്ന് ആദിലാബാദിനെ നാല് ജില്ലകളായി വിഭജിച്ചു: ആദിലാബാദ് ജില്ല കൊമരം ഭീം ജില്ല, മഞ്ചേരിയൽ ജില്ല, നിർമ്മൽ ജില്ല .
ഇന്ത്യയിലെ തെലങ്കാനയിലാണ് ആദിലാബാദ് ജില്ല സ്ഥിതി ചെയ്യുന്നത്.
വടക്ക് യവത്മാൽ ജില്ല, വടക്കുകിഴക്ക് ചന്ദ്രപൂർ ജില്ല, കിഴക്ക് കൊമരം ഭീം ജില്ല, തെക്കുകിഴക്ക് മാഞ്ചേരിയൽ ജില്ല, തെക്ക് നിർമ്മൽ ജില്ല, പടിഞ്ഞാറ് മഹാരാഷ്ട്രയിലെ നാന്ദേ ജില്ല .
ഇന്ത്യയിലെ സെൻസസ് അനുസരിച്ച് ആദിലാബാദ് ജില്ലയിൽ 708,972 ജനസംഖ്യയുണ്ട്.
2011 ലെ സെൻസസ് സമയത്ത് ജില്ലയിലെ 59.36% പേർ തെലുങ്ക് , 13.61% മറാത്തി , 9.18% ഉറുദു , 7.62% ഗോണ്ടി , 6.82% ഹിന്ദി , 1.43% കോലാമി, 0.69% ബംഗാളി , 0.51% കോയ എന്നിവയാണ് സംസാരിച്ചത് .
മതങ്ങൾ
ആദിലാബാദ് ജില്ലയിലെ ഖാനാപൂർ മണ്ഡലിലെ ബദൻകുർത്തി ഗ്രാമം പര്യവേക്ഷണം ചെയ്യുകയും ബുദ്ധമതത്തിന്റെ അവശിഷ്ടങ്ങൾ ബദൻകുർത്തിക്ക് സമീപമുള്ള ഗോദാവരി നദിയിലെ ഒരു ചെറിയ ദ്വീപിൽ നിന്ന് കണ്ടെത്തുകയും ചെയ്തു.
ഭൈൻ‌സ പട്ടണം ഒരുപക്ഷേ ബുദ്ധമത കാലഘട്ടവുമായി ബന്ധപ്പെട്ടതാകാം, കാരണം ഒരു കുന്നിനു സമീപം കൊത്തിയെടുത്ത ഒരു ജോഡി കാലുകൾ കണ്ടെത്തി.
ആദിലാബാദ് ജില്ലയിലെ പ്രധാന മതം ഇസ്ലാം ആണ് വംശീയത
ആദിവാസികൾ, ഗോണ്ട്സ് , കോലം, പർദാൻ, തോട്ടി എന്നിവരാണ് ഈ പ്രദേശത്തെ പ്രധാന ഗോത്ര വിഭാഗങ്ങൾ.
ഇമ്രാൻ ദി ട്രീ മേക്കർ എന്ന പേരിലും ആദിലാബാദ് അറിയപ്പെടുന്നു സമ്പദ്‌ഘടന
2006 ൽ ഇന്ത്യൻ സർക്കാർ ആദിലാബാദിനെ രാജ്യത്തെ ഏറ്റവും പിന്നാക്കം നിൽക്കുന്ന 250 ജില്ലകളിൽ ഒന്നായി തിരഞ്ഞെടുത്തു (മൊത്തം 640 ൽ ).
നിലവിൽ പിന്നോക്ക മേഖല ഗ്രാന്റ് ഫണ്ട് പ്രോഗ്രാമിൽ (ബിആർജിഎഫ്) ഫണ്ട് സ്വീകരിക്കുന്ന തെലങ്കാന സംസ്ഥാനത്തെ ജില്ലകളിലൊന്നാണിത്.
ജില്ലയെ റവന്യൂ ഡിവിഷനുകളായി തിരിച്ചിരിക്കുന്നു, ആദിലാബാദ്, ഉത്‌നൂർ.
ഈ രണ്ട് ഡിവിഷനുകളെ 18 മണ്ഡലങ്ങളായി തിരിച്ചിരിക്കുന്നു.
ദിവ്യ ദേവരാജനാണ് ജില്ലയുടെ ഇപ്പോഴത്തെ റവന്യൂ കളക്ടർ.
മണ്ഡലങ്ങൾ
ചുവടെയുള്ള പട്ടിക ജില്ലയിലെ 14 മണ്ഡലങ്ങളെ അതത് റവന്യൂ ഡിവിഷനുകളായി തിരിച്ചിരിക്കുന്നു: എസ്. ആദിലാബാദ് റവന്യൂ ഡിവിഷൻ ഉത്‌നൂർ റവന്യൂ ഡിവിഷൻ 1 ആദിലാബാദ് (നഗരം) ഇൻഡെർവെല്ലി 2 ആദിലാബാദ് (ഗ്രാമീണ) നാർനൂർ 3 മാവാല ഗാഡിഗുഡ 4 ഗുഡിഹത്‌നൂർ ഉത്‌നൂർ 5 ബസാർഹത്‌നൂർ 6 തലമദുഗു 8 തംസി 9 ബേല 10 ബോത്ത് 11 ജൈനത്ത് ഇതും കാണുക തെലങ്കാനയിലെ ജില്ലകളുടെ പട്ടിക പരാമർശങ്ങൾ ബാഹ്യ ലിങ്കുകൾ ആദിലാബാദ് ജില്ല Archived 2011-09-26 at the Wayback Machine .
ആദിലാബാദ് (ലോക്‌സഭാ നിയോജക മണ്ഡലം) ഇംഗ്ലീഷ് വിലാസം https://ml.wikipedia.org/wiki/Adilabad_(Lok_Sabha_constituency)
ഇന്ത്യൻ പാർലമെന്റിന്റെ അധോസഭയായ ലോകസഭയിലെ തെലുങ്കാനയിൽ നിന്നുമുള്ള 17 മണ്ഡലങ്ങളിൽ ഒന്നാണ് ആദിലാബാദ്' ലോക്സഭാ നിയോജക മണ്ഡലം പാർലമെന്റ് അംഗങ്ങൾ ലോകസഭ കാലാവധി അംഗത്തിന്റെ പേര് രാഷ്ട്രീയ പാർട്ടി First 1952-57 സി. മാധവ റെഡ്ഡി സോഷ്യലിസ്റ്റ് പാർട്ടി Second 1957-62 കെ. അഷണ്ണ ഇന്ത്യൻ നാഷണൽ കോൺഗ്രസ്സ് Third 1962-67 ജി. നാരായണ റെഡ്ഡി ഇന്ത്യൻ നാഷണൽ കോൺഗ്രസ്സ് Fourth 1967-71 പി. ഗംഗ റെഡ്ഡി ഇന്ത്യൻ നാഷണൽ കോൺഗ്രസ്സ് Fifth 1971-77 പി. ഗംഗ റെഡ്ഡി ഇന്ത്യൻ നാഷണൽ കോൺഗ്രസ്സ് Sixth 1977-80 ജി. നരസിംഹറെഡ്ഡി ഇന്ത്യൻ നാഷണൽ കോൺഗ്രസ്സ് Seventh 1980-84 ജി. നരസിംഹറെഡ്ഡി Indian National Congress (Indira) | ഇന്ത്യൻ നാഷണൽ കോൺഗ്രസ്സ്(ഇന്ദിര Eighth 1984-89 സി. മാധവറെഡ്ഡി തെലുഗുദേശം പാർട്ടി Ninth 1989-91 സി. മാധവറെഡ്ഡി Indian National Congress Tenth 1991-96 അല്ലോല ഇംദ്ര കരൺ റെഡ്ഡി തെലുഗുദേശം പാർട്ടി Eleventh 1996-98 സമുദ്രല വേണുഗോപാൽ ചാരി തെലുഗുദേശം പാർട്ടി Twelfth 1998-99 സമുദ്രല വേണുഗോപാൽ ചാരി തെലുഗുദേശം പാർട്ടി Thirteenth 1999–2004 സമുദ്രല വേണുഗോപാൽ ചാരി തെലുഗുദേശം പാർട്ടി Fourteenth 2004-08 മധുസുധൻ റെഡ്ഡി തെലംഗാന രാഷ്ട്ര സമിതി 2008-09 അല്ലോല ഇംദ്ര കരൺ റെഡ്ഡി ഇന്ത്യൻ നാഷണൽ കോൺഗ്രസ്സ് Fifteenth 2009-2014 റാത്തോഡ് രമേശ് തെലുഗുദേശം പാർട്ടി Fifteenth 2014-2019 Fifteenth 2019-2024 സോയം ബാപു റാവു ബിജെപി അവലംബം ↑ Parliament of India website സൈറ്റിൽ നിന്നും ശേഖരിച്ചത് 29-12-2013
ആദിവാസി ക്ഷേമ സമിതി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഡിസംബർ മുതൽ തുടരുന്നു.
ആദിവാസി ഷേമ സമിതി ( എ.കെ.എസ് ) 2000 മാർച്ച് 6 രൂപീകൃതമായി.
ഇടതു ചായ്വുള്ള ഒരു പ്രസ്ഥാനമാണിത്.
വളരെ ചെറിയ കാലം കൊണ്ട് തന്നെ ആദിവാസികൾക്കിടയിൽ വലിയ സ്വാധീനം നേടാൻ ഈ സംഘടനക്ക് കഴിഞ്ഞിട്ടുണ്ട്.
ആദിവാസി ഗോത്രസംസ്കാരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുള്ളക്കുറുമരുടെ കഥകളി
വൈവിധ്യമാർന്ന സാഹിത്യസമ്പത്തിനുടമകളാണ് മുള്ളക്കുറുമർ.
ആഘോഷങ്ങളുടെ ഭാഗമായി നടത്തുന്ന കലകളുടെ പാട്ടുകളാണിവ.
കോൽക്കളി, വട്ടക്കളി, കഥകളി എന്നിവയാണ് പ്രധാനകലകൾ.
ഈ കലകൾക്കുവേണ്ടിയാണ് പാട്ടുകൾ രചിച്ചിട്ടുള്ളത്.
മുഖ്യധാരാകഥകളിയിൽ നിന്നു തുലോം വ്യത്യസ്തമാണ് ഇവരുടെ കഥകളി.
മഹാഭാരതത്തിലെ കിരാതപർവ്വത്തിന്റെ അപനിർമ്മിതിയാണ് വേടയുദ്ധം കഥകളിയുടെ പാട്ട്.
ഈ അപനിർമ്മിതിയാണ് പ്രബന്ധത്തിൽ ചർച്ച ചെയ്യുന്നത്.
വയനാട് ജില്ലയിലെ സുൽത്താൻ ബത്തേരി താലൂക്കിലും അതിനടുത്ത പ്രദേശങ്ങളിലും മാത്രമാണ് മുള്ളക്കുറുമർ അധിവസിക്കുന്നത്.
മറ്റ് ആദിവാസി വിഭാഗത്തിൽ നിന്ന് വ്യത്യസ്തമായ ജീവിതനിലവാരം പുലർത്തുന്നവരാണ് ഇവർ.
തനതായ ആചാരാനുഷ്ഠാനങ്ങളും സവിശേഷമായ ജീവിതസംസ്‌ക്കാരവും ഇവർക്കുണ്ട്.1
മറ്റ് ആദിവാസിഗോത്രജനതയിൽ നിന്ന് വ്യത്യസ്തമായ പല പ്രത്യേകതകളും മുള്ളക്കുറുമർക്കുണ്ട്.2 ഹൈന്ദവപുരാണങ്ങളും ഇതിഹാസങ്ങളുമായി.
ഇവരുടെ നിരവധി പുരാവൃത്തങ്ങൾക്ക് ബന്ധമുണ്ട്.
അനുഷ്ഠാനങ്ങളുടെയും ആഘോഷങ്ങളുടെയും ഭാഗമായി കോൽക്കളി, വട്ടക്കളി, കഥകളി (കഥയും ചൊല്ലും) എന്നിവ നടത്താറുണ്ട്.
ഇവയുടെ പാട്ടുകൾ പുരാണകൃതികളെ അടിസ്ഥാനമാക്കി രചിക്കപ്പെട്ടിട്ടുള്ളതാണ്.
മുള്ളക്കുറുമരുടെ ഭാഷ മലയാളത്തിന്റെ ഒരു ഭേദമാണ്.
അതേസമയം തങ്ങളുടേതുമാത്രമായ പദാവലി ഇവർക്കുണ്ട്.
നൂറ്റാണ്ടുകൾക്ക് മുമ്പെ ഇവർ വരമൊഴി വശമാക്കിയിരുന്നു.
മണലെഴുത്താണ് പാരമ്പര്യമായി പിന്തുടർന്നു പോന്ന പഠനരീതി.
പാട്ടുകളും ചികിത്സാരീതികളും മന്ത്രങ്ങളും ഓലകളിൽ എഴുതി സൂക്ഷിച്ചിരുന്നു.
ചുരുക്കത്തിൽ മലയാളഭാഷയുമായി വാമൊഴി വരമൊഴി ബന്ധമുള്ളവരാണ് മുള്ളക്കുറുമർ.
മുള്ളക്കുറുമരുടെ ഭാഷാപരമായ ഏറ്റവും പ്രധാനപ്പെട്ട സവിശേഷതയായി തോന്നുന്നത് വരമൊഴിയാണ്.
കേരളത്തിലെ മറ്റ് ആദിവാസിഭാഷകൾക്കൊന്നും തന്നെ വരമൊഴി കണ്ടെത്തിയിട്ടില്ല.
എന്നാൽ മുള്ളക്കുറുമർക്ക് ലിഖിത സാഹിത്യവും പാട്ടുകളും ഉണ്ട്.
മലയാളലിപിയിലാണ് ഇവ ഓലകളിൽ എഴുതി സൂക്ഷിച്ചിരിക്കുന്നത്.
നൂറ്റാണ്ടോളം പഴക്കമുള്ള ഓലക്കെട്ടുകൾ കണ്ടെത്താൻ കഴിഞ്ഞിട്ടുണ്ട്.
അവ വട്ടക്കളി, കഥകളി (കഥയും ചൊല്ലും) അഞ്ചടി (നരിക്കുത്തുപാട്ട്) എന്നീ തനതുകലകളുടെ പാട്ടുകളാണ്.
ഇവ കൂടാതെ ഭാവിപ്രവചനത്തിനുപയോഗിക്കുന്ന വാല്മീകിശാസ്ത്രം, ചികിത്സാവിധികളും മന്ത്രങ്ങളുമടങ്ങുന്ന ഓലകളും സീതാദുഃഖം എന്ന കൃതിയുടെ ഓലകളും മുള്ളക്കുറുരരിൽ പലരും ഇന്നും സൂക്ഷിച്ചുപോരുന്നുണ്ട്.
മുൻകാലങ്ങളിൽ ധാരാളം ഗ്രന്ഥക്കെട്ടുകൾ തങ്ങളുടെ കുടികളിൽ ഉണ്ടായിരുന്നതായി ആവേദകർ സൂചിപ്പിച്ചിട്ടുണ്ട്.
അവ കാലാന്തരത്തിൽ നഷ്ടപ്പെട്ടു.
ഒരാൾ മരിക്കുമ്പോൾ പരേതന്റെ ഭൗതിക വസ്തുക്കളെല്ലാം കുഴിയിൽ നിക്ഷേപിക്കുന്നു.
ഇങ്ങനെയാണ് ധാരാളം ഗ്രന്ഥക്കെട്ടുകൾ നഷ്ടപ്പെട്ടത്.
പഴയ വീടുകൾ പൊളിച്ച് പുതിയവീടു പണിയുമ്പോൾ താളിയോലകൾ കളഞ്ഞതായും ആവേദകർ സൂചിപ്പിച്ചിട്ടുണ്ട്.
മുള്ളക്കുറുമരുടെ കളിപ്പാട്ടുകളധികവും രാമായണം, മഹാഭാരതം, ഭാഗവതം തുടങ്ങിയ ഇതിഹാസപുരാണങ്ങളെ അടിസ്ഥാനമാക്കി രചിക്കപ്പെട്ടിട്ടുള്ളവയാണ്.
വേടയുദ്ധം കഥകളിയുടെ പാട്ട് മുള്ളക്കുറുമരുടെ ഉത്പത്തി പുരാവൃത്തവുമായി ബന്ധമുള്ളതാണ്.
ഈ പാട്ടുകളുടെ രചനയെക്കുറിച്ച് ആവേദകർ ഇങ്ങനെ പറയുന്നു.
രാമൻ (65) : പാട്ടുകളൊക്കെ ഈ പണ്ട് അവിടുത്തെ ആൾക്കാര്...
കാർന്നോന്മാര്, അച്ഛനും ഒക്കെ കെട്ടുന്നതാണ്.
പണ്ട്.
ഇപ്പ കെട്ടലും കൂട്ടലും ഒന്നുമില്ല.
പാട്ട് ഓലകളിൽ എഴുതി സൂക്ഷിക്കും.
അച്ഛൻ ചാവുന്നതിനുമുമ്പെ പറയും...
ഞങ്ങളെ വീട്ടില് ഒരാൾക്കെടുക്കാൻ പാകത്തിനുണ്ടായിരുന്നു.
ഇന്ന് മക്ക സ്‌ക്കൂളിൽ പോണകൊണ്ട് പഠിക്കാറില്ല.
നീ സൂക്ഷിക്കെന്നു പറഞ്ഞു കൊടുത്തതൊക്കെ പോയി.
എഴുത്ത് മണലെഴുതാണ്.
അമ്പത്തൊന്നക്ഷരം പഠിച്ചാ..
വെറും അമ്പത്തൊന്നക്ഷരം പഠിച്ചിട്ടേ ഉള്ളൂ ഏത് രാമായണം, മഹാഭാരതം ഒക്കെ വായിക്കും.
ഇതേപോലെ തന്നെ എഴുത്തും വ്യത്യാസം ഇല്ല.
ചൂച്ചൻ (85) : പാട്ടുകൾക്കുവേണ്ടി പുരാണം ഖണ്ഡിക്കുകയാണ് പഴേ കാർന്നോന്മാര്.
ഭാരതം കൊണ്ടും രാമായണം, ഭാഗവതം കൊണ്ടും പുരാണം ഖണ്ഡിക്കും.
അപ്പ അറിവുള്ളവര് അത് വെട്ടിക്കുറയ്ക്കും.
പത്രത്തിലൊക്കെ ഉള്ളപോലെ.
പുരാണകൃതികളെ അവലംബമാക്കി പാട്ടുകൾ രചിച്ച് തങ്ങളുടെ താളബോധത്തിലേക്ക് ഇണക്കിയെടുക്കുകയാണ് പൊതുവെ മുള്ളക്കുറുമർ ചെയ്തിട്ടുള്ളതെന്ന് കരുതാം.
എന്നാൽ ഈ പാട്ടുകൾ പുരാണ കഥാസന്ദർഭങ്ങളുടെ തനിയാവർത്തനം അല്ല.
പുരാണ കഥാസന്ദർഭങ്ങളെ അപനിർമ്മിക്കുക കൂടി ചെയ്തിട്ടുണ്ട്  ഈ പാട്ടുകളിൽ.
മഹാഭാരതകഥാസന്ദർഭത്തെ അപനിർമ്മിച്ച് കെട്ടിയിട്ടുള്ള ഒന്നാണ് വേടയുദ്ധം കഥകളിയുടെ പാട്ട്.
മടൂരിലെ ഗോവിന്ദനാണ് വേടയുദ്ധം കഥകളിയുടെ പാട്ടുകൾ ഉൾപ്പെടെയുള്ള കഥകളിപ്പാട്ടുകളുടെ താളിയോല സൂക്ഷിച്ചുപോരുന്നത്.
വേടയുദ്ധം കഥകളി, പെരിണ്ടൻ കഥ, ഗോപാലനാടകം കഥകളി, മഹാഭാരതം കഥ തുടങ്ങിയ കഥകളിപ്പാട്ടുകളാണ് ഈ താളിയോലയിൽ ഉള്ളത്.
നൂറ്റിയഞ്ച് ഓലകളാണുള്ളത്.
17.6 സെന്റീമീറ്റർ നീളവും 43.8 സെന്റീമീറ്റർ വീതിയും ഉണ്ട്.
രണ്ട് ദ്വാരങ്ങൾ വീതം ഓലകൾക്കുണ്ട്.
പലകപ്പാളികൾ ഇരുവശത്തും വെച്ച് നൂലിൽ കോർത്ത് കെട്ടിയാണ് സൂക്ഷിച്ചുപോരുന്നത്.
ഓരോ ഓലയും പേജ് നമ്പറിട്ട് സൂക്ഷിച്ചിരിക്കുന്നു.
മലയാളഅക്കങ്ങളാണ് ഇതിനായി ഉപയോഗിച്ചിരിക്കുന്നത്.
ഇതിനു പുറമെ പാട്ടുകളിൽ ഓരോ ഖണ്ഡം കഴിയുമ്പോൾ നമ്പരിനായി തമിഴ് അക്ഷരങ്ങൾ ഉപയോഗിച്ചിരിക്കുന്നു.
ഓലകളുടെ സംരക്ഷണത്തിലും പാട്ടുകളുടെ വിന്യാസക്രമത്തിലുമെല്ലാം വളരെ സൂക്ഷ്മത പുലർത്തിയിട്ടുണ്ടെന്ന് കാണാം.
ഓരോ ഓലയിലും ഏഴ് വരികൾ വീതമുണ്ട്.
ഗദ്യം എഴുതുന്ന രീതിയിലാണ് എഴുത്ത്.
മുള്ളക്കുറുമർ വിവാഹത്തോടനുബന്ധിച്ച് നടത്തുന്നതാണ് കഥകളി.
ഇവരുടെ വിവാഹങ്ങൾ ആഘോഷസമ്പന്നമാണ്.
വിവാഹത്തിന്റെ തലേന്ന് രാത്രി നടത്തുന്ന വട്ടക്കളിയ്ക്ക് ശേഷം പുലർച്ചെ മൂന്നുമണി മുതലാണ് കഥകളി അവതരിപ്പിക്കുന്നത്.
കഥയും ചൊല്ലും എന്നുകൂടി ഈ കളിയ്ക്കു പേരുണ്ട്.
കഥകളിയെക്കുറിച്ച് ആവേദകർ ഇത്തരത്തിലാണ് പറഞ്ഞുതന്നത്.
ചെറുമൻ (43): കഥകളി, കഥ പറഞ്ഞിട്ട് ആ ഭാഗത്തിന്റെ പാട്ട് പാടും പുരാണങ്ങളാണ്.
ചൂച്ചൻ   (80): കഥകളീന്ന് പറഞ്ഞാ ഒരുവാക്ക് പറഞ്ഞ് ചുറ്റിനും ഇങ്ങനെ പറഞ്ഞ് നടക്കും.
കുടികളിലെ ദൈവപ്പുരയ്ക്ക് മുമ്പിലുള്ള മുറ്റത്താണ് കളികൾ അവതരിപ്പിക്കുന്നത്.
മുറ്റത്ത് വാഴത്തട കുത്തി നിർത്തി അതിനുമുകളിൽ കൽവിളക്ക് വയ്ക്കും.
ഈ വിളക്കിനും ചുറ്റുമാണ് കളിക്കുന്നത്.
പുരാണേതിഹാസ കഥാസന്ദർഭങ്ങളാണ് കളിക്കുപയോഗിക്കുന്നത്.
ഒരാൾ കഥാസന്ദർഭം വിവരിച്ചുകൊണ്ട് വിളക്കിനുചുറ്റും നടക്കുന്നു.
മറ്റ് കളിക്കാർ കഥയോട് ക്രിയാത്മകമായി പ്രതികരിച്ചുകൊണ്ട് പിന്നാലെ നടക്കുന്നു.
കഥത്തീരുന്നതുവരെ ഇങ്ങനെ തുടരുന്നു.
കഥ പറഞ്ഞു കഴിയുമ്പോൾ പാട്ടുപാടി ചുവടുകൾ വച്ച് കളിക്കുന്നു.
ഒരാൾ പാടുകയും മറ്റുള്ള കളിക്കാർ ഏറ്റുപാടുകയും ചെയ്യുന്നു.
വളരെ താളാത്മകമായാണ് ചുവടുകൾ വയ്ക്കുന്നത്.
ഒരു കഥയും പാട്ടും കഴിയുമ്പോൾ അടുത്ത കഥയും പാട്ടും എന്ന ക്രമത്തിൽ പ്രഭാതം വരെ കഥകളി അവതരിപ്പിക്കുന്നു.
കഥകളി ആരംഭിക്കുന്നത് ഗണപതി സ്തുതിയോടുകൂടിയാണ്.
പ്രാദേശിക ദൈവങ്ങൾക്കും സ്തുതിയുണ്ട്.
പിന്നീടാണ് കഥ.
പ്രഭാതത്തിൽ കളിയവസാനിപ്പിക്കുന്നത് ഉദയസൂര്യനെ സ്തുതിച്ചുകൊണ്ടാണ്.
ഒരു ദിവസം തന്നെ പല കഥകൾ കളിക്കുന്നുണ്ട്.
അവയിൽ പ്രധാനപ്പെട്ട കഥകൾ ഇവയൊക്കെയാണ്.
വേഡ(ട)യുദ്ധം കഥകളി, ഗോപാലനാടകം കഥകളി, പെരിണ്ടൻ കഥ, മഹാഭാരതകഥ, കുറവാരിക്കഥ തുടങ്ങിയവയാണ്.
ഇവയെല്ലാം മഹാഭാരത കഥാസന്ദർഭങ്ങളെ അവലംബമാക്കുന്നവയാണെങ്കിലും മൂലകഥയിൽ നിന്നും വളരെ വ്യത്യാസം പുലർത്തുന്നു.
വേടയുദ്ധം കഥകളിക്ക് മുള്ളക്കുറുമരുടെ നായാട്ടുജീവിതത്തോട് അടുത്ത ബന്ധം കാണാം.
മുള്ളക്കുറുമരുടെ വട്ടക്കളി
വട്ടക്കളി മുള്ളക്കുറുമരുടെ കളികളിൽ പ്രധാനപ്പെട്ട ഒരിനമാണ് വട്ടക്കളി.
ആഘോഷങ്ങളുടെ ഭാഗമായാണ് ഇതു നടത്തുന്നത്.
വിവാഹം, ഉച്ചാറ്, കുടികളിലെ ആഘോഷങ്ങൾ എന്നീ വേളകളിലാണ് വട്ടക്കളി നടത്തുന്നത്.
ഇതിനു പ്രത്യേകമായ ചടങ്ങുകളുണ്ട്.
വിവാഹ സന്ദർഭത്തിൽ വിവാഹത്തലേന്നാണ് വട്ടക്കളി നടത്തുന്നത്.
ഉച്ചാറിന്, ഉച്ചാറുകളിക്കിടയിൽ (ഉച്ചാർ കളി മൂന്നു ദിവസങ്ങളിലായാണ് കളിക്കുന്നത്. ഒന്നാം ദിവസം മുള്ളകുറുമരും, രണ്ടും മൂന്നും ദിവസങ്ങളിൽ ഊരാളി കുറുമരും കളിക്കുന്നു) മൂന്നാം ദിവസം ഉച്ചഭക്ഷണ സമയത്താണ് മുള്ളക്കുറുമർ വട്ടക്കളി നടത്തുന്നത്.
മറ്റാഘോഷാവസരങ്ങളിൽ കോൽക്കളിക്കുശേഷം വട്ടക്കളി നടത്തുന്നു.
വട്ടത്തിൽ കളിക്കുന്നതുകൊണ്ടായിരിക്കാം വട്ടക്കളി എന്ന പേര് ഇതിനുവന്നതെന്നൂഹിക്കാം.
പ്രത്യേകമായ താളത്തിലും, ക്രമത്തിലും ചുവടുകൾ വയ്ക്കുന്നു.
പരസ്പരം ഓരോരുത്തരും തോളത്ത് കൈകളിട്ടു പിടിച്ചുകൊണ്ടാണ് കളിക്കുന്നത്.
ഇടയ്ക്കു ബന്ധം വേർപ്പെടുത്തി ചുവടുകൾ വെച്ചു കളിക്കുകയും ചെയ്യുന്നു.
ഒരാൾ പാടുകയും, മറ്റാളുകൾ ഏറ്റുപാടിയുമാണ് കളിക്കുന്നത്.
ചടങ്ങുകളുടെ തുടക്കം
	രാത്രി ദൈവപ്പുരയുടെ മുറ്റത്താണു കളികൾ നടത്തുന്നത്.
വാഴത്തടയിലാണ് വിളക്കുവയ്ക്കുന്നത്.
ഇതിനായി മുറിച്ചെടുത്ത വാഴത്തട ഉറപ്പിക്കുന്നത് പ്രത്യേക രീതിയിലാണ്.
ആദ്യം, മുളയുടെ ചെറിയൊരു കുറ്റി നാട്ടുന്നു.
ഇതിനു മുകളിലേക്ക് വാഴത്തട കുത്തിയിറക്കുന്നു.
വാഴത്തടയുടെ മുകളിൽ കൽവിളക്കു വെയ്ക്കുന്നു.
തുടർന്നു ദേവതാസ്തുതികളോടെ കളിയാരംഭിക്കുന്നു.
വിളക്കുകാൽ നാട്ടുന്നതിനും വിളക്കുകൊളുത്തുന്നതിനും കുടിമൂപ്പൻറെയും, കാരണവൻമാരുടെയും അനുമതി ആവശ്യമാണ്.
അവരുടെ അനുമതി വാങ്ങിയതിനു ശേഷം കളിക്കാരിൽ ആരെങ്കിലും വിളക്കുകാൽ ഉറപ്പിക്കുന്നു.
തുടർന്ന് മുതിർന്ന കളിക്കാർ ദേവതാസ്തുതികളോടെ കളി ആരംഭിക്കുന്നു.
തുടക്കത്തിൽ കാരണവൻമാരായിരിക്കും കളിക്കുന്നത്.
പിന്നീടാണ്  ചെറുപ്പക്കാർ കളിയിൽ പങ്കുചേരുന്നത് കളിക്കിടയിൽ ഏതെങ്കിലും കളിക്കാരന് പിൻവാങ്ങുന്നതിനോ, പങ്കുചേരുന്നതിനോ നിയന്ത്രണമില്ല.
കളി പതിഞ്ഞ മട്ടിലാണ് ആരംഭിക്കുന്നത്.
പാട്ടുകൾ സാവധാനം ചൊല്ലുന്നു.
സാവകാശമാണ് ഈ ഘട്ടത്തിൽ ചുവടുകൾ വയ്ക്കുന്നത്.
ക്രമേണ കളി മുറുകുന്നു.
ചുവടുകൾ ബലത്തിൽ ചവിട്ടി ഝടിതിയിൽ പാടി വായ്ത്താരികൾ മുഴക്കുന്നു.
താളാത്മകമായ ശരീരചലനം  വേഗതയാർജ്ജിക്കുന്നു.
ഈ സമയം കളിക്കാർ ശബ്ദവിക്ഷേപങ്ങൾ (ഡഠഠഋഞഋചഇഋ) നടത്താറുണ്ട????.
ഇവയെല്ലാം ചേരുമ്പോഴാണ് കളിമുറുക്കം രൂപം കൊള്ളുന്നത്.
കളിക്കാർ ക്ഷീണിക്കുമ്പോൾ കുടിക്കാൻ നൽകുന്നത് വാറ്റുചാരായമാണ്.
മുഴുവൻ കളിക്കാരും പ്രായഭേദമന്യേ കുടിക്കുന്നു.
വിവാഹാഘോഷത്തിൻറെ ഭാഗമായാണ് വട്ടക്കളിയെങ്കിൽ ഓരോ കുടിക്കാർക്കും പ്രത്യേകം ചാരായം നൽകണം ഒരു കുപ്പി ചാരായം വീതം ഓരോ കുടിയേയും പ്രതിനിധീകരിച്ചെത്തിയ കളിക്കാർക്കു നൽകണം.
ഇത് അവരുടെ അവകാശമാണ്.
നരിക്കുത്ത്
മുള്ളക്കുറുമരുടെ അനുഷ്ഠാനേതരമായ കളികളിൽ പ്രധാനപ്പെട്ട ഒന്നാണ് നരിക്കുത്ത്.
ഇതൊരു ആഘോഷമല്ല.
സാഹസികത നിറഞ്ഞ നരിവേട്ടയോടനുബന്ധിച്ച് നടത്തുന്ന കലാപ്രകടനമാണ്.
നരിയെ വലയിലാക്കിയശേഷം രാത്രി വലയ്ക്കുചുറ്റുമായാണ് കളി നടത്തുന്നത്.
കന്നുകാലികൾക്കും മനുഷ്യർക്കും ഭീഷണിയായ നരിയെ അവയുടെ താവളം കണ്ടെത്തി വലവച്ച് പിടിച്ച് കൊല്ലുന്നതാണ് നരിക്കുത്ത് എന്ന ചടങ്ങ്.
മുള്ളക്കുറുമർ, ചെട്ടിമാർ, പതിയർ  മുതലായ ജനവിഭാഗങ്ങൾ സംയുക്തമായാണ് നരിക്കുത്ത് നടത്തിയിരുന്നത്.
നരിയെ വലകെട്ടി വളച്ചശേഷം രാത്രിയിൽ കളിക്കുന്നതിനായി ഉപയോഗിക്കുന്ന പാട്ട് അഞ്ചടി അഥവാ നരിക്കുത്ത് പാട്ട് എന്നറിയപ്പെടുന്നു.
ഈ പാട്ടുകളുടെ പ്രാദേശികസ്വഭാവമാണ് ഈ ഖണ്ഡത്തിൽ ചർച്ച ചെയ്യുന്നത്.
മുള്ളക്കുറുമരുടെ അധിവാസമേഖലകളിൽ എല്ലായിടത്തും നരിക്കുത്ത് നടത്തിയിരുന്നില്ല.
പാറയ്ക്കുമീത്തൽ എന്നു വിളിക്കപ്പെടുന്ന ദേശത്തുമാത്രമാണ് നരിക്കുത്ത് നടത്തിയിരുന്നത്.
ദേശവിഭജനം ഭൂപ്രകൃതിയെ അടിസ്ഥാനമാക്കിയാണ് നടത്തിയിരുന്നത്.
പാറക്കെട്ടുകളും മലമടക്കുകളും ഉൾക്കൊള്ളുന്ന പ്രദേശമാണ് പാറയ്ക്കുമീത്തൽ.
സുൽത്താൻ ബത്തേരിയ്ക്കടുത്തുള്ള പഴുപ്പത്തൂർ മുതൽ തെക്കുപടിഞ്ഞാറായാണ് ദേശത്തെ വിഭജിച്ചിരിക്കുന്നത്.
സുൽത്താൻ ബത്തേരി, അമ്പലവയൽ, മേപ്പാടി, കല്പറ്റ, മുപ്പൈനാട്, നെൻമേനി തുടങ്ങിയ പഞ്ചായത്തുകൾ   ഈ ദേശപരിധിയിൽ വരും.
ഭൂപരമായി ഈ പ്രദേശം പാറക്കെട്ടുകളും മലകളും നിറഞ്ഞതാണ്.
ചുരുക്കത്തിൽ നരികൾക്ക് ജീവിക്കാൻ കഴിയുന്ന ആവാസവ്യവസ്ഥയാണ് ഈ പ്രദേശങ്ങളിൽ ഉണ്ടായിരുന്നത്.
മുൻകാലത്ത് വയനാട് ഏറെയും വനപ്രദേശം ആയിരുന്നല്ലോ.
പരിമിതമായ ജനവാസകേന്ദ്രങ്ങളിൽ ഹിംസ്രജന്തുക്കളുടെ ആക്രമണം ഉണ്ടാകാനിടയുണ്ട്.
മുള്ളക്കുറുമരും ചെട്ടിമാരും കന്നുകാലികളെ ധാരാളമായി വളർത്തിയിരുന്നു.
സ്വാഭാവികമായും വളർത്തുമൃഗങ്ങളെ നരി ആക്രമിക്കുന്നത് സാധാരണമായിരുന്നിരിക്കണം.
അവയെ ഒറ്റയ്ക്ക് പ്രതിരോധിക്കാൻ കഴിയാത്തതുകൊണ്ടായിരിക്കാം സമൂഹം കൂട്ടായി നരിക്കുത്ത് നടത്തിയിരുന്നത്.
സമൂഹത്തിൻറെ ഒരു പൊതു ആവശ്യം എന്ന നിലക്കാകണം അക്കാലത്ത് സമൂഹം നരി നായാട്ടിനെ കണ്ടിരുന്നത്.
നരിക്കുത്ത്
	മുൻകാലത്ത് നടത്തിയിരുന്ന നരിക്കുത്തിനെ കുറിച്ച് 1911ൽ പ്രസിദ്ധീകരിച്ച വയനാട്, ജനങ്ങളും പാരമ്പര്യവും എന്ന പഠനത്തിൽ നല്കുന്ന വിവരണം ഇങ്ങനെയാണ്.
വയനാടൻ ചെട്ടിമാരും മുള്ളക്കുറുമരും പതിയന്മാരും നടത്തിവരുന്ന സാമൂഹികവും മതപരവുമായ സവിശേഷതകളുള്ള ഒരു വിനോദമാണ് നരിവേട്ട.
ചെട്ടിമാരാണ് നയിക്കുന്നതെങ്കിലും മുള്ളക്കുറുമ്പർക്കും പതിയന്മാർക്കും ഇതിൽ അവരുടേതായ പങ്കുണ്ട്.
ഇവരെല്ലാവരും ഒരു നരി കാട്ടിൽ അലഞ്ഞുനടക്കുന്നുണ്ടെന്ന് കേട്ടാലുടൻ വേട്ടക്കിറങ്ങുകയായി.
വലിയ കുന്തങ്ങളാണ് പ്രധാന ആയുധം.
നരിയുടെ സങ്കേതത്തിന് ചുറ്റുമുള്ള കാടുകൾ വെട്ടിത്തെളിച്ച് ആറടിയിലധികം ഉയരമുള്ള വലിയ കമ്പുകൾ നാട്ടി, വല ഉറപ്പിക്കും.
ചെട്ടിമാരും പതിയരും മുള്ളക്കുറുമ്പരും മറ്റു ജാതികളിലെ ദൃഢഗാത്രരായ യുവാക്കളും കുന്തവുമായി വലക്ക് ചുറ്റും കാവൽ നില്ക്കുന്നു.
തങ്ങളുടെ ദൈവത്തിൻറെ വെളിപാടുകളുമായി ഒരു ചെട്ടിയോ ഒരു പതിയനോ, ഒരു മുള്ളക്കുറുമ്പനോ ഉറഞ്ഞുതുള്ളി വരുന്നതുവരെ അവർ അവിടെ നില്ക്കും.
ചെട്ടിമാർ മൻമഥനേയും പതിയർ കുളിയൻ പുലിയേയും മുള്ളക്കുറുമ്പൻ പൂതാടി ദൈവത്തേയും വിളിച്ചുപ്രാർത്ഥിക്കും.
വെളിച്ചപ്പെടുന്നവൻ വലക്കുചുറ്റും മൂന്നുപ്രാവശ്യം നടക്കും.
തുടർന്ന് കയ്യിലെ വടി കാട്ടിലേക്ക് എറിയും.
ഇതിനുപുറകെയായി ചുറ്റുംനില്ക്കുന്നവർ നിരന്തരമായി കല്ലുകളും വടികളും എറിഞ്ഞുകൊണ്ടിരിക്കും.
ഒപ്പം വളരെ ഉച്ചത്തിൽ ആർപ്പുവിളിക്കുകയും ചെയ്യും.
നരിയെ കാട്ടിൽ നിന്ന് പുറത്തുചാടിക്കാനാണിത്.
ചുറ്റിലും നിന്നുള്ള ആക്രമണവും ശബ്ദം സഹിക്കാതെ നരി പുറത്തു വരികയും കുത്തേറ്റ് ചാവുകയും ചെയ്യുന്നു.
ചത്തുകഴിഞ്ഞാൽ നരി ഒരു പുണ്യവസ്തുവാകും.
നരിയെ തൊടാൻ വേണ്ടി എല്ലാവരും മത്സരിക്കും.
സ്ത്രീകളും കുട്ടികളുമടക്കം എല്ലാവരും നരിയെ തൊടുകയും മുഖത്തെ രോമങ്ങൾ പിഴുതെടുത്ത് അലങ്കാരവസ്തുവായി വീട്ടിൽ സൂക്ഷിക്കുകയും ചെയ്യും.
നരി നായാട്ട് കഴിഞ്ഞാൽ വിഭവസമൃദ്ധമായ സദ്യയാണ്.
ഇത് സദ്യയിൽ പങ്കെടുക്കുന്നവരിൽ നിന്ന് പിരിവെടുത്ത് ചെട്ടിമാരാണ് നടത്തുക (റാവു ബഹദൂർ സി. ഗോപാലൻ നായർ).
ഇങ്ങനെയാണ് നരിക്കുത്ത് നടത്തുന്നത്.
നരിയെ വലകെട്ടി വളച്ചശേഷം പിറ്റേ ദിവസമാണ് കൊല്ലുന്നത്.
നരിക്ക് കാവൽ നില്ക്കുന്ന രാത്രിയിലാണ് അഞ്ചടി പാടി കളിക്കുന്നത്.
ഈ കളിക്കുപയോഗിക്കുന്ന പാട്ടുകളുടെ താളിയോലകൾ അമ്പലവയൽ നെല്ലാറ കുമാരൻ (72 വയസ്സ്) ഭദ്രമായി സൂക്ഷിച്ചുപോരുന്നു.
തൻ
റെ പിതാവിൻറെ കൈവശമുണ്ടായിരുന്നതാണ് ഈ ഗ്രന്ഥങ്ങളെന്ന് അദ്ദേഹം സൂചിപ്പിച്ചിട്ടുണ്ട്.
നൂറ്റാണ്ടിലധികം പഴകം ഈ ഗ്രന്ഥക്കെട്ടുകൾക്കുണ്ട് ആദിവാസി ഭാഷ / പദങ്ങൾ
വയനാട്ടിലെ ആദിവാസി വിഭാഗങ്ങളായ മുള്ളക്കുറുമരുടെ ഭാഷ , കുറിച്യരുടെ ഭാഷ , അടിയരുടെ ഭാഷ പണിയരുടെ ഭാഷ , കാട്ടുനായ്ക്കരുടെ ഭാഷ -  തേൻകുറുമരുടെ ഭാഷ , ഊരാളിക്കുറുമരുടെ ഭാഷ  എന്നീ ഗോത്രവിഭാഗങ്ങളുടെ സംസാരഭാഷയിലെ പദങ്ങളാണ് ഇവിടെ നൽകിയിരിക്കുന്നത്.
വയനാടൻ ചെട്ടിമാർ, സാമൂഹിക ജീവിതം
വയനാട്ടിൽ അധിവസിക്കുന്ന ചെട്ടിമാർ വയനാടൻ ചെട്ടി എന്നാണ് അറിയ്പപെടുന്നത്.
തമിഴ്നാട്ടിലെ ധാരാപുരത്തുനിന്നും വയനാട്ടിൽ എത്തിച്ചേർന്നു എന്നാണ് ഐതിഹ്യം.
കേരളത്തിലെ മറ്റുപ്രദേശങ്ങളിലുള്ള ചെട്ടികളുമായി ഇവർക്കു ബന്ധമില്ല.
കൃഷി, കച്ചവടം എന്നിവയാണ് പാരമ്പര്യ ധനാജ്ജനമാർഗ്ഗം.
മലയാളത്തിന്റെ ഭേതമായ വയനാടൻ ചെട്ടിഭാഷയാണ് സംസാരിക്കുന്നത്.
പ്രത്യേകമായ പദാവലിയും സാഹിത്യവും ഉള്ളവരാണ് ഇക്കൂട്ടർ.
വയനാടിന്റെ എല്ലാ ഭാഗങ്ങളിലും താമസിക്കുന്നുണ്ടെങ്കിലും ചീരാൽ ആണ് മുഖ്യ കേന്ദ്രം.
ഹിന്ദു വിശ്വാസമാണ് പുലർത്തുന്നത്.
സവിശേഷമായ ഗോത്ര ആചാരങ്ങൾ പിന്തുടരുന്ന ഒരു വിഭാഗമാണ് വയനാടൻ ചെട്ടിമാർ ആദിവാസി ഗോത്ര വിഭാഗം അല്ലെങ്കിലും നാലു നൂറ്റാണ്ടിൻറെ പാരമ്പര്യം വയനാട്ടിൽ ഈ ജനതയ്കുണ്ട്.
ഗോത്ര ആചാരങ്ങൾ പിന്തുടരുന്ന ഒരു ജനതയാണ് വയനാടൻ ചെട്ടിമാർ ജനനം മുതൽ മരണം വരെ നീണ്ടുനിൽക്കുന്ന സംസ്കാര ക്രിയകൾ.
ഇവർക്കുണ്ട്ആഘോഷച്ചടങ്ങിൽ പ്രധാനം പുത്തരിയാണോ തുലാമാസം പത്താം തീയതിയാണ്.
ഈ ചടങ്ങ് നടത്തുന്നത് തുലാമാസം 10ാം തിയ്യതിയാണ്.
രാവിലെ ധാന്യങ്ങൾ നെല്ല റാഗി മുത്താറി തുടങ്ങിയ ധാന്യങ്ങളുടെ കതിർ കൊണ്ടുവരികയും കൈകൊണ്ടുതന്നെ അരിയാക്കി ശർക്കരയും പഴവും തേങ്ങയും ചേർത്ത് നിവേദ്യം ആക്കി ആളുകൾക്ക് കൊടുക്കുന്നു.
ധന്യ കതിർ ആളുകൾക്ക് ആലിലയും മാവിലയും ചേർത്തു കൊടുക്കുന്നു.
ഇത് വാതിൽപ്പടിയിൽ വിളക്ക് വയ്ക്കുന്നത് കെട്ടിത്തൂക്കി ഇടുന്നു ,വർഷം മുഴുവൻ നീണ്ടു നിൽക്കുന്ന ഐശ്വര്യം ലഭിക്കുമെന്നാണ് വിശ്വാസം.
ഒരു കുട്ടി ജനിച്ചാൽ 28ാം ദിവസം നൂല് കെട്ട് ചടങ്ങുണ്ട് തിരണ്ടുകല്യാണം പെൺകുട്ടികൾ പ്രായപൂർത്തിയാകുന്നതിന് അടയാളമായി ആഘോഷിക്കുന്ന ഒന്നാണ് തിരണ്ടുകല്യാണം.
ചെട്ടി മാർക്കിടയിൽ ഒരു പെൺകുട്ടി കണ്ടുകഴിഞ്ഞാൽ മൂന്നു മുതൽ അഞ്ചു ദിവസം വരെ ആ പെൺകുട്ടിയെ മാറ്റി പാർപ്പിക്കുന്നു.
പഴയകാലങ്ങളിൽ പുറംലോകം കാണിക്കാതെ മറ്റൊരു വീട്ടിൽ താമസിപ്പിക്കുകയാണ് ചെയ്യുന്നത്.
ഈ ആഘോഷത്തിൽ പ്രധാനമായുള്ളത് കുളിപ്പിക്കൽ ചടങ്ങാണ്.
പെൺകുട്ടിയുടെ മുത്തശ്ശിയാണ് കുളിപ്പിക്കുന്നത് .
കുളിപ്പിക്കൽ കഴിഞ്ഞാൽ അവർ നൽകുന്ന പുതു വസ്ത്രം ധരിച്ചാണ് പെൺകുട്ടി പുറത്തേക്ക് വരുന്നത്.
സാമ്പത്തികശേഷി പോലെ ആഘോഷം സംഘടിപ്പിക്കുന്നു.
ബന്ധു്ക്കളെ ക്ഷണിച്ച് ആഘോഷം സംഘടിപ്പിക്കുന്നു.
ക്ഷണം സ്വീകരിച്ചുവരുന്ന ബന്ധുക്കൾ പെൺകുട്ടിക്ക് പുതുവസ്ത്രം സമ്മാനിക്കുന്നു ഇതാണ് ഇതുമായി ബന്ധപ്പെട്ട് നടക്കുന്ന ചടങ്ങ് .
എന്നാൽ പുതിയ കാലത്ത് ഇത്തരം ചടങ്ങുകൾ കുറഞ്ഞിരിക്കുന്നു.
അപൂർവ്വമായി മാത്രമാണ് ഈ ചടങ്ങ് നടത്തുന്നത്.
വിവാഹ ചടങ്ങുകളാണ് മറ്റൊന്ന്.
ആദ്യം പെണ്ണുകാണൽ, അതിനുശേഷം ഇരുവീടുകളിലെയും ആളുകൾക്ക് ഇഷ്ടപ്പെട്ടാൽ ആദ്യ ചടങ്ങ് ചെറുക്കന്റെ വീടുകാണലാണ്.
പെൺവീട്ടുകാർ ചെറുക്കന്റെ വീട്ടിൽ വരുന്നു.
തുടർന്ന് ചെറുക്കന്റെ വീട്ടിലെ ആളുകൾ പെണ്ണിൻറെ വീട്ടിലേക്ക് പോകുന്നു.
ഇഷ്ടപ്പെട്ടാൽ വിവാഹം തീരുമാനിക്കുന്നു.
തീരുമാനിച്ചുകഴിഞ്ഞാൽ കഞ്ഞികുടി എന്ന ചടങ്ങ് നടക്കുന്നു.
പെണ്ണിന്റെ വീട്ടിൽ വച്ച് വാക്ക് ഉറപ്പിക്കുകയാണ് ഈ ചടങ്ങ്.
അവരുടെ വീട്ടിൽ വച്ച് നടക്കുന്ന വിവാഹം ഉറപ്പിക്കൽ ചടങ്ങാണ് എന്നു പറയുന്നു ഇത് വിവാഹത്തിന് ഒരാഴ്ച മുമ്പ് രണ്ടാഴ്ചമുമ്പ് ഒക്കെയാണ് നടക്കുന്നത് .
പിന്നീട് വിവാഹമാണ് താലികെട്ട് ഉൾപ്പെടെയുള്ള ചടങ്ങുകൾ നടത്തുന്നു .
വിവാഹ വസ്ത്രം വെള്ളയാണ്.
തുടർന്ന് വീട്ടിലേക്ക് വധുവിനെയും കൂട്ടി പോകുന്നു വിളക്കു വെച്ച് വധുവിനെ വരന്റെ വീട്ടുകാർ സ്വീകരിക്കുന്നു.
മരണാനന്തരചടങ്ങ് വൈവിധ്യം ഉള്ളതാണ് മരിച്ചയാളുടെ രണ്ടുഭാഗത്തും വിളക്ക് കത്തിച്ചു വയ്ക്കുന്നു തെക്കുവടക്കായി നിലത്തു കിടത്തുന്നു.
സംസ്കരിക്കുന്നതിനുള്ള പ്രധാനചടങ്ങ് കുളിപ്പിക്കൽ ആണ്.
വീടിൻറെ തെക്കുഭാഗത്താണ് കുളിപ്പിക്കാൻ ആവശ്യമായ സൗകര്യം തയ്യാറാക്കുന്നത് ഒരു കുഴിയും ഒരു കലവും ഉണ്ടായിരിക്കും.
കളത്തിൽ ചൂടുവെള്ളം ഒഴിക്കുന്ന തുടർന്ന് എല്ലാവരും വെള്ളം ഒഴിക്കുന്നതാണ് ചടങ്ങ് .
പുതുവസ്ത്രം ധരിപ്പിച്ചു മുറ്റത്ത് കിടത്തുന്നു.
ശരീരത്തിൽ പട്ടും മുണ്ടും ബന്ധുക്കൾ ഇടുന്നു.
ഇതൊരു ചടങ്ങാണ് തുടർന്ന് ബലികർമ്മം നടക്കുന്നു ശരീരത്തിൽ രണ്ടുപേർ അരിയും പൂവും ഇടലാണ് ഈ ചടങ്ങ്.
തലഭാഗത്തും കാൽ ഭാഗത്തും ഓരോരുത്തർ നിൽക്കുന്നു .
അവർ അങ്ങോട്ടും ഇങ്ങോട്ടും സഞ്ചരിച്ചു വണങ്ങി അരിയും പൂവും ഇടുന്നു.
ഈ ചടങ്ങ് കഴിഞ്ഞാൽ ശവം ശ്മശാനത്തിലേക്ക് കൊണ്ടുപോകുന്നു.
മുളകൊണ്ടുണ്ടാക്കിയ മഞ്ചത്തിൽ വഹിച്ചുകൊണ്ടാണ് പോകുന്നത്.
ഇവിടെനിന്ന് ബന്ധുക്കൾ വിരിച്ച മുണ്ടും പട്ടുമൊക്കെ പണിയർ എടുത്തു കൊണ്ടുപോകുന്നു.
തുടർന്നു ശവശരീരം മറ
വു ചെയ്യുകയോ ദഹിപ്പിക്കുകയോ ചെയ്യുന്നു.
പതിനാറാം ദിവസം അടിയന്തരം നടത്തുന്നു, 15 ദിവസം ബലി നടത്താറുണ്ട് .
തുടർന്ന് ആത്മാവിനെ തിരുനെല്ലിയിൽ കൊണ്ടുപോയി കുടിയിരുത്തുന്നു.
ചിലർ തിരിച്ചു കൊണ്ടു വരാറുണ്ട്.
എന്നിട്ട് സ്വന്തം പുരയിടത്തിൽ കൂടിയിരുത്തുന്നു.
എല്ലാവർഷവും ആത്മാവിന് വെച്ചുകൊടുക്കാൻ നടത്താറുണ്ട് ഗോത്രവിദ്യാർത്ഥികളും മലയാള ഭാഷാപഠനവും (ലേഖനം)
Author: കെ. കെ. ബിജു
കേരളത്തിൽ പ്രൈമറിതലത്തിൽ പഠിക്കുന്ന ഗോത്ര വിദ്യാർത്ഥികളെ അവരുടെ മാതൃഭാഷയിൽ പഠിപ്പിക്കുന്നതിനായി  ഗോത്രവിഭാഗക്കാരായ അധ്യാപകരെ സ്കൂളുകളിൽ നിയമിക്കു കുകയും അവർ ഗോത്രവിഭാഗക്കാരായ വിദ്യാർത്ഥികളുമായി ഗോത്രഭാഷയിൽ ആശയവിനിമയം നടത്തുകയും ചെയ്യുന്ന പുതിയ പശ്ചാത്തലത്തിൽ ഗോത്രവിദ്യാർത്ഥികൾ സ്കൂളുകളിൽ നേരിടുന്ന ഭാഷാപ്രശനങ്ങളാണ് ഇവിടെ ചർച്ചചെയ്യുന്നത്.
നാളിതുവരെ കേരളീയ സമൂഹം പരിഗണിക്കാ തെപോയ ഗോത്രജനതയുടെ മലയാളഭാഷാപഠനത്തിലെ പ്രതിസന്ധികളാണ് ഈ ലേഖനത്തിൽ വിശകലനം ചെയ്യാൻ ശ്രമിക്കുന്നത്.
ഗോത്രജനത ഇന്നു മാറ്റത്തിന്റെ പാതയിലാണ്.
സാമൂഹിക സാംസ്കാരികതലങ്ങളിലെല്ലാം വലിയ പരിവർത്തനങ്ങൾ ആദിവാസികൾക്കിടയിൽ സംഭവിച്ചു കഴിഞ്ഞിരിക്കുന്നു.
സർക്കാരും സന്നദ്ധ സംഘടനകളും ആദിവാസികൾക്കിടയിൽ നടത്തിയ പ്രവർത്തനങ്ങളുടെ ഫലമായാണ് ഇപ്പോഴുള്ള മാറ്റമെന്നു പറയാം.
(ആദിവസിക്കുടികളിലെ പട്ടിണി മരണങ്ങളും ചൂഷണങ്ങളും വിസ്മരിച്ചു കൊണ്ടല്ല ഇതുപറയുന്നത്) സാമൂഹികമായി അവരെ സംസ്കരിച്ചെടുക്കുന്ന പ്രവർത്തനമാണ് ഈ ഏജൻസികൾ നിർവ്വഹിച്ചത്.
ഈ പ്രക്രിയയുടെ ഫലമായി തനതു സംസ്കാരവും ജീവിതത്ത നിമയും നഷ്ടമായ ഇവർ ഇന്നു വലിയൊരു സ്വത്വപ്രതിസന്ധിയിലാണ് എത്തി നിൽക്കുന്നത്.
ആദിവാസികളുടെ സാംസ്കാരിക നഷ്ടത്തിൽ പ്രധാനപ്പെട്ടത് അവരുടെ ആവാസ വ്യവസ്ഥ യാണ്.